# SKAIDROJOŠS APRAKSTS

## 1. Vispārīgā informācija.

Būvniecības lieta “Vētras poleru izbūve Ventspils brīvostas piestātnē Nr.16” izstrādāts pamatojoties uz 2022. gada 9. jūnijā noslēgto līgumu Nr.H09.06.22/105 starp SIA “CHR Design Solutions” un Ventspils brīvostas pārvaldi.

Tauvošanās aprīkojuma atjaunošanas galvenais lietošanas veids saskaņā ar 2018. gada 12. jūnijā pieņemtiem MK noteikumiem Nr. 326 “Būvju klasifikācijas noteikumi” ostas un kuģojamie kanāli, būves kods 2151. Inženierbūves grupa saskaņā ar 2014. gada 19. augusta MK noteikumiem Nr.500 “Vispārējie būvnoteikumi” – trešā. Būvniecības veids – atjaunošana.

Projektēšanas darbi būvprojekta sastāvā izstrādāti saskaņā ar “Būvniecības likumu”, MK noteikumiem Nr. 500 “Vispārīgie būvnoteikumi”, Ministru kabineta noteikumiem Nr. 253 “Atsevišķu inženierbūvju būvnoteikumi”, Latvijas būvnormatīvu LBN 202-18 “Būvniecības ieceres dokumentācijas noformēšana”, Latvijas valsts standartiem (LVS) un citiem spēkā esošiem normatīviem dokumentiem.

Šis būvprojekts ir izstrādāts kā pielikums būvniecības ieceres iesniegumam „Paskaidrojuma raksts”, kas izstrādāts atbilstoši MK noteikumu Nr.253 „Atsevišķu inženierbūvju būvnoteikumi” p.6.2 5. Ar Pasūtītāju šāda projekta izstrādes pieeja tika saskaņota.



## 2. Izejas materiāli.

Būvprojekts izstrādāts atbilstoši sekojošiem izejas materiāliem un normatīviem dokumentiem:

* Ventspils brīvostas pārvaldes projektēšanas uzdevums;
* SIA “Ventmetrs” 2021. gada 12. jūlijā izpildīto inženiertopogrāfisko plānu, Latvijas normālo augstumu sistēmā (LAS-2000,5), LKS-92 TM koordinātu sistēmā;
* SIA “Noord Natie Ventspils terminals” tehniskie noteikumi Nr. 1-12/59 no 2022. gada 7. jūlija;
* Ventspils brīvostas pārvaldes piestātnes Nr.16 pase, aizpildīta 2006. gada martā;
* Īpašuma tiesības apliecinoši dokumenti;
* Būvniecības likums;
* MKN Nr. Nr.500 “Vispārīgie būvnoteikumi”;
* MKN Nr.253 “Atsevišķu inženierbūvju būvnoteikumi”;
* LBN 202-18 "Būvniecības ieceres dokumentācijas noformēšana".
* “Vētras poleru izbūve Ventspils Brīvostas piestātnē Nr.16” pirmsprojektu risinājums, 12.01.2023.

## 3. Esošā situācija.

Būvobjekts atrodas Ventspils brīvostas teritorijā, uz Zemes gabala ar kadastra nr. 27000041516. Zemes gabala īpašnieki – Ventspils valstspilsētas pašvaldība. Būvdarbi tiks veikti piestātnes Nr.16 teritorijā, kur tiks veikta kuģu tauvošanās aprīkojuma atjaunošana – 150t vētras poleru izbūve.


 


Attēls Nr.1. Objekta atrašanās vieta.

Šobrīd piestātne ir aprīkota ar 3 vētras poleriem, katra polera nestspēja - 150t. Saskaņā ar projektēšanas uzdevumu, piestātnei jaapkalpo kuģi (prāmji) ar kopējo garumu 222m un 240m. Esošo vētras poleru novietojums nenodrošina drošu kuģa pietauvošanās iespēju pie piestātnes vētras laikā, tāpēc paredzēts izbūvēt 5 jaunus polerus, lai nodrošinātu drošu kuģa pietauvošanās iespēju pie piestātnes vētras laikā.

## 4. Projekta risinājumi.

Piestātnes Nr. 16 tauvošanās aprīkojuma atjaunošanā ietilpst 5 jaunu 150t vētras poleru izbūve. Divi no jaunizbūvētajiem poleriem atradīsies kuģa pakaļgalā – tuvāk jaunizbūvētajai rampai, bet 3 poleri - kuģa priekšgalā. Jaunie poleri tiek izbūvēti, lai nodrošinātu tauvošanos 240m un 222m gariem prāmjiem. Vētras poleru novietojums izvēlēts atbilstoši aprēķina kuģu izmēriem, lai poleri atrastos pēc iespējas vairāk perpendikulāri tauvu izejas punktiem no kuģa. Detalizēti konstruktīvie risinājumi skatāmi HB markas rasējumos. Lai noteiktu prāmju novietojumu plānā tika izmantota SIA “Stena Line” pārstāvja sniegtā informācija par kuģa pienākšanu pie jaunizbūvētās rampas. Kuģa novietojums plānā saskaņots ar Ventspils Brīvostas pārvalde, SIA “Noord Natie Ventspils terminals” un SIA “Stena Line”.

Attēls Nr.2. Poleru novietojums ar tauvošanās shēmu 240m garam kuģim.

Attēls Nr.3. Poleru novietojums ar tauvošanās shēmu 222m garam kuģim.

\*Kuģa novietojums plānā atbilstoši poleru pirmsprojekta risinājumam, d 12.01.2023, tiek pievienots P markas sadaļā.

Sakarā ar SIA “Noord Natie Ventspils Terminals” lūgumu tika izvērtēti apstākļi, pie kuriem ir pieļaujams neizmantot vētras polerus. Neatkarīgi no vēja ātruma projektētāji rekomendē izmantot tauvošanās shēmu, kas ietver vētras polerus, taču zemāk aprakstīti apstākļi, pie kuriem tos ir pieļaujams neizmantot:

* Pie vēja ātruma, kas nepārsniedz 8m/s, ir pieļaujams izmantot tikai piekordona zonā izvietotos esošos 80t polerus;
* Pie vēja ātruma 8-14m/s ir jāizmanto vismaz vienu vētras poleru priekšā un vienu aizmugurē, uz katru no vētras poleriem izvietojot pa divām tauvām;
* Pie vēja ātruma, kas pārsniedz 14m/s, ir jāizmanto pa diviem poleriem priekšā un diviem aizmugurē, uz katru no tiem izvietojot pa divām tauvām.

## 5. Darba drošība un ugunsdrošība.

Galvenajam būvuzņēmējam darbus jāorganizē, ievērojot LR “Darba aizsardzības likums” un tā papildinājumu MK noteikumu Nr. 660 “Darba vides iekšējās uzraudzības veikšanas kārtība”, MK noteikumu Nr. 92 “Darba aizsardzības prasības, veicot būvdarbus” un MK noteikumu Nr. 238 “Ugunsdrošības noteikumi” prasības.

Detalizētāku darba drošības pasākumu aprakstu skatīt DOP markas sadaļas skaidrojošā aprakstā, ugunsdrošības pasākumu pārskatu skatīt būvprojekta UPP markas sadaļā.

## 6. Vides aizsardzības pasākumi.

Vides aizsardzības pasākumus organizēt un izpildīt atbilstoši Latvijas Republikas Būvniecības likumam, Vispārīgo būvnoteikumu, kā arī citu būvniecību regulējošo MK noteikumu, būvnormatīvu un standartu prasībām. Būvdarbi organizējami un veicami tā, lai kaitējums videi būtu iespējami mazāks. Dabas resursu patēriņam jābūt ekonomiski un sociāli pamatotam.

Būvdarbu veikšanas gaitā jānodrošina celtniecības atkritumu savākšana un utilizācija saskaņā ar “Atkritumu apsaimniekošanas likumu” (spēkā no 18.11.2010.) un Ministru kabineta 18.02.2021 noteikumiem Nr. 113 “Atkritumu un to pārvadājumu uzskaites kārtība”.

Nepieciešams nodrošināt pasākumus, lai būvdarbu laikā netiktu pārsniegtas trokšņu emisiju pieļaujamās vērtības (atbilstoši MKN Nr.16 “Trokšņa novērtēšanas un pārvaldības kārtība” 2. pielikumam).

Sagatavoja: \_\_\_\_\_\_\_\_\_\_\_\_\_\_\_\_\_\_\_ Dāvis Meikulāns

Pārbaudīja:

Būvprojekta vadītājs \_\_\_\_\_\_\_\_\_\_\_\_\_\_\_\_\_\_\_ Vadims Oļts, sert. Nr. 3-01832